**Nicholas Suzuki** (s. 10. elokuuta 1999 London, Ontario, Kanada) on kanadalainen jääkiekkoilija, joka pelaa NHL-joukkue Montréal Canadiensissa. Hän toimii joukkueen kapteenina. Alun perin hänet varasi kuitenkin Vegas Golden Knights ensimmäisellä kierroksella 13. pelaajana kesällä 2017. Suzuki on pelipaikaltaan keskushyökkääjä. Hän laukoo oikealta.

Pelityyli
---------

*The Sports Forecaster* -sivuston mukaan Suzuki on laadukas kahden suunnan hyökkääjä, joka pelaa kypsää peliä, on lahjakas pelintekijä ja myös hyvä viimeistelemään. Suzuki sijoituu hyvin peliälynsä myötä. Hän ei kuitenkaan ole optimaalisen kokoinen NHL-tasolle ja Suzukin tulisi lisätä voimaa ja massaa. Hänellä on kehitettävää myös kokonaisvaltaisessa pelaamisessa. Suzuki laukoo oikealta.

Ura
---

### Seuraura

Suzuki vietti juniorivuotensa kotikaupungissaan Ontarion Londonissa. Hän voitti kaudella 2013–2014 London Jr. Knightsin joukkueessa AHMMPL-juniorisarjan piste- ja maalipörssin tehoilla 34+34=68. Suzuki voitti OHL Gold Cupin hopeaa. Hän edusti kauden aikana myös Ontarioa Kanadan talvikisoissa. Owen Sound Attack varasi Suzukin 14. pelaajana OHL:n varaustilaisuudessa 2015. Hän siirtyi joukkueeseen kaudeksi 2015–2016. Suzukin tulokaskausi OHL:ssä toi 63 runkosarjaottelussa tehot 20+18=38 ja kuudessa playoff-ottelussa kaksi maalia. Hän oli runkosarjassa Attackin toiseksi paras maalintekijä Petrus Palmun jälkeen. Suzuki valittiin OHL:n ensimmäiseen tulokkaiden tähdistökentälliseen.

Kaudella 2016–2017 Suzuki oli Sound Attackin toiseksi paras pistemies Petrus Palmun jälkeen tehoilla 45+51=96, joilla hän sijoittui koko OHL:n maalipörssissä kolmanneksi edellään vain Erie Ottersin Alex DeBrincat ja joukkuetoveri Jonah Gadjovich sekä pistepörssissä viidenneksi. Suzuki voitti myös joukkueensa sisäisen tehotilaston lukemalla +51. Pudotuspeleissä hän oli Attackin paras pistemies ja syöttäjä tehoilla 8+15=23. Suzuki pelasi kauden aikana CHL Top Prospects Gamessa. Hänet palkittiin kauden päätteeksi OHL:n herrasmiespelaajana William Hanley Trophylla ja myös koko CHL:n herrasmiespelaajana. Suzuki valittiin liigan toiseen tähdistökentälliseen.

NHL:n laajennusjoukkue Vegas Golden Knights varasi Suzukin ensimmäisellä kierroksella 13. pelaajana kesällä 2017, kun seura hankki hänen varausvuoronsa Winnipeg Jetsilta. Golden Knights varasi ennen Suzukia aiemmin Cody Glassin varaustilaisuuden kuudentena pelaajana. Hän teki jo saman kesän heinäkuussa seuran kanssa kolmivuotisen tulokassopimuksen. Suzuki jatkoi kaudella 2017–2018 Owen Sound Attackin OHL-joukkueen vahvuudessa ja nousi joukkueen kapteenistoon. Hän jakoi tehoilla 42+58=100 liigan maalipörssin kolmannen sijan Sault Ste. Marie Greyhoundsin Morgan Frostin ja Boris Katchoukin kanssa sekä sijoittui pistepörssissä neljänneksi. Suzuki voitti myös Attackin sisäisen tehotilaston lukemalla +30. Hänet palkittiin kauden päätteeksi OHL:n herrasmiespelaajana William Hanley Trophylla. Suzuki siirtyi OHL-kauden päätteeksi, huhtikuussa 2018 AHL-joukkue Chicago Wolvesin vahvuuteen. Hän pelasi siellä yhden playoff-ottelun.

Syyskuussa 2018 Golden Knights kauppasi Suzukin, hyökkääjä Tomáš Tatarin ja kesän 2019 toisen kierroksen varausvuoron Montréal Canadiensiin vaihdossa Max Paciorettyyn. Canadiens lähetti hänet syksyn harjoitusleirin päätteeksi takaisin Owen Sound Attackin OHL-joukkueeseen. Suzuki nimettiin joukkueen kapteeniksi. Tammikuussa 2019 Storm kauppasi hänet, puolustaja Sean Durzin ja hyökkääjä Zach Robertsin Guelph Stormiin hyökkääjä Zachary Poirieriin ja Barret Kirwiniin, puolustaja Mark Woolleyyn sekä yhteen toisen, kahteen kolmannen ja yhteen neljännen kierroksen varausvuoroon.

Suzuki pelasi ensimmäisen NHL-ottelunsa Montréal Canadiensin kauden 2019–2020 avausottelussa. Suzuki pelasi neljännessä ketjussa Nate Thompsonin ja Nick Cousinsin kanssa. Hän teki ensimmäisen maalinsa NHL:ssä 18.10.2019 Minnesota Wildia vastaan.

Lokakuussa 2021 Suzuki teki Canadiensin kanssa kahdeksan vuoden mittaisen ja yhteensä 63 miljoonan dollarin arvoisen jatkosopimuksen. Sopimus astuu voimaan kauden 2021-2022 jälkeen, kun Suzukin tulokassopimus on päättynyt.

Syyskuussa 2022 Suzuki nimettiin Canadiensin kapteeniksi. 23 vuoden ikäisenä hänestä tulee seurahistorian nuorin kapteeni.

### Maajoukkueura

Suzuki pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Whiten joukkuetta World U-17 Hockey Challengessa vuonna 2015.

Muuta
-----

Suzukin pikkuveli Ryan pelaa hyökkääjänä OHL-joukkue Barrie Coltsissa. Veljekset ovat sukua akateemikko ja ympäristöaktivisti David Suzukille. Nick Suzukin isoisovanhemmat ovat lähtöisin Japanista.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | London Nationals | GOJHL | 1 | 0 | 1 | 1 | 0 | – | – | – | – | – |
| 2015–2016 | Owen Sound Attack | OHL | 63 | 20 | 18 | 38 | 4 | 6 | 2 | 0 | 2 | 0 |
| 2016–2017 | Owen Sound Attack | OHL | 65 | 45 | 51 | 96 | 10 | 17 | 8 | 15 | 23 | 10 | Kakkostähdistö |
| 2017–2018 | Owen Sound Attack | OHL | 64 | 42 | 58 | 100 | 18 | 11 | 3 | 9 | 12 | 2 |
|  | Chicago Wolves | AHL | – | – | – | – | – | 1 | 0 | 0 | 0 | 0 |
| 2018–2019 | Owen Sound Attack | OHL | 30 | 22 | 23 | 45 | 4 | – | – | – | – | – |  |  |  |  |  |  | JMM | 5 | 0 | 3 | 3 | 4 |
|  | Guelph Storm | OHL | 29 | 12 | 37 | 49 | 8 | 24 | 16 | 26 | 42 | 16 |
| 2019–2020 | Montreal Canadiens | NHL | 71 | 13 | 28 | 41 | 6 | 10 | 4 | 3 | 7 | 0 |
| 2020–2021 | Montreal Canadiens | NHL | 56 | 15 | 26 | 41 | 26 | 22 | 7 | 9 | 16 | 2 |
| 2021–2022 | Montreal Canadiens | NHL | 82 | 21 | 40 | 61 | 30 | – | – | – | – | – |
| 2022–2023 | Montreal Canadiens | NHL | 82 | 26 | 40 | 66 | 33 | – | – | – | – | – |
| 4 kautta | yhteensä | NHL | 291 | 75 | 134 | 209 | 95 | 32 | 11 | 12 | 23 | 2 |
| 4 kautta | yhteensä | OHL | 251 | 141 | 187 | 328 | 44 | 58 | 29 | 50 | 79 | 28 |

Lähteet
-------

* Nick Suzuki The Internet Hockey Databasessa (englanniksi)
* Nick Suzuki Eurohockey-sivustolla (englanniksi)
* Nick Suzuki *Elite Prospects*. Everysport Media Group AB.  (englanniksi)

### Viitteet

1. 1 2 3 4  Nick Suzuki The Internet Hockey Databasessa (englanniksi)
2. ↑  Nick Suzuki Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.11.2018. (englanniksi)
3. ↑  Webster, Danny: Big day at Attack Awards *attackhockey.com*.  31.5.2015. Owen Sound Attack. Viitattu 20.11.2018. (englanniksi)
4. 1 2 3 4 5 6  Nick Suzuki *Elite Prospects*. Everysport Media Group AB.  (englanniksi)
5. ↑  Golden Knights Sign Three First-Round Picks To Entry-Level Contracts  16.7.2017. LAS VEGAS:  Vegas Golden Knights. Viitattu 20.11.2018. (englanniksi)
6. ↑  Silén, Juuso: Vegas Golden Knightsin toimistolla aherrettu tosissaan – kaksikon lisäksi kolme tärkeää kiinnitystä *nhlsuomi.com*.  16.7.2017. Noste Media Oy. Viitattu 20.11.2018.
7. ↑  Suzuki, Kyrou Join Wolves for Calder Cup Run *chicagowolves.com*.  20.4.2018. Chicago Wolves Hockey. Viitattu 20.11.2018. (englanniksi)
8. ↑  Canadiens acquire Tomas Tatar and Nick Suzuki for Max Pacioretty  10.9.2018. Montreal Canadiens. Viitattu 20.11.2018. (englanniksi)
9. ↑  Alanen, Lassi: Canadiens kauppasi kapteeninsa - Pacioretty siirtyy Golden Knightsiin *Jatkoaika.com*.  10.9.2018. Jatkoaika r.y. Viitattu 20.11.2018.
10. ↑  Canadiens release four players from training camp  25.9.2018. MONTREAL:  Montreal Canadiens. Viitattu 20.11.2018. (englanniksi)
11. ↑  Storm acquire Nick Suzuki, Sean Durzi, and Zach Roberts from the Owen Sound Attack *guelphstorm.com*.  9.1.2019. GUELPH:  Guelph Storm. Viitattu 9.1.2019. (englanniksi)
12. ↑  Canadiens settle for one point in Carolina, falling 4-3 in a shootout Montreal Gazette. Viitattu 25.10.2019. (englanniksi)
13. ↑
14. ↑  Nick Suzuki named 31st captain in Canadiens history *nhl.com*. Viitattu 13.9.2022. (englanniksi)
15. ↑  Team Cherry Profiles - Sherwin-Williams CHL/NHL Top Prospects Game *sherwin-williamstopprospects.ca*. The Canadian Hockey League.  Arkistoitu 5.5.2017. Viitattu 20.11.2018. (englanniksi)
16. ↑  Webster, Danny: Suzuki feels more confident with Golden Knights  24.7.2018. LAS VEGAS:  Vegas Golden Knights. Viitattu 20.11.2018. (englanniksi)